कहा- हमारी लड़ाई सरकार से, बीच में न पड़ो; पंजाब को भारत से अलग करना चाहते हैं
Khalistani outfit issues threat to Assam CM over action against Amritpal, aides, खालिस्तान समर्थक वारिस पंजाब दे के चीफ अमृतपाल सिंह के साथियों के खिलाफ कार्रवाई को लेकर असम के मुख्यमंत्री हिमंत बिस्वा सरमा को धमकी मिली है।
खालिस्तान समर्थक वारिस पंजाब दे के चीफ अमृतपाल सिंह के साथियों के खिलाफ कार्रवाई को लेकर असम के मुख्यमंत्री हिमंत बिस्वा सरमा को धमकी मिली है। यह धमकी सिख फॉर जस्टिस (SFJ) के आतंकवादी गुरपतवन सिंह पन्नू ने दी है। आतंकवादी ने सरमा से कहा कि उनकी और भारत सरकार की लड़ाई में वह न पड़ें।
पन्नू ने सीएम को यह धमकी पत्रकारों को फोन करके दी है। उसने कहा कि असम की जेल में कैद खालिस्तान समर्थकों को प्रताड़ित किया गया। सीएम सरमा, बहुत ध्यान से सुनो। यह पूरी लड़ाई भारत सरकार और खालिस्तान समर्थक के बीच है। तुम इस हिंसा का शिकार मत बनो।
संगठन बोला- हम पंजाब को भारत से अलग करना चाहते हैं
सीएम सरमा को धमकी देते हुए पन्नू ने कहा कि हम शांतिपूर्ण लोकतांत्रिक प्रक्रिया के माध्यम से भारतीय कब्जे से पंजाब की मुक्ति चाहते हैं। यदि आपकी सरकार डिब्रूगढ़ सेंट्रल जेल में बंद खालिस्तान समर्थकों को प्रताड़ित और परेशान करेगी तो आपको जवाबदेह आपको ही ठहराया जाएगा।
समर्थक को जेल से छुड़ाने के लिए थाने में हथियार के साथ घुसे थे खालिस्तानी 
अमृतपाल सिंह और उनके संगठन ‘वारिस पंजाब दे’ के खिलाफ पुलिस की कार्रवाई 18 मार्च को शुरू हुई थी। इस कार्रवाई में पुलिस ने एक खालिस्तान समर्थक को गिरफ्तार कर लिया। उसके साथियों ने गिरफ्तार खालिस्तान कार्यकर्ता की रिहाई के लिए अमृतसर के अजनाला थाने पर हमला कर दिया। इनके हाथों में बंदूकें, तलवारें और भाले थे। ये लोग संगठन के प्रमुख अमृतपाल सिंह के करीबी लवप्रीत सिंह तूफान की गिरफ्तारी का विरोध कर रहे थे। इनके हमले के बाद दबाव में आई पंजाब पुलिस ने आरोपी को रिहा करने का ऐलान कर दिया।
अमृतपाल अलग देश बनाने की तैयारी में था
अमृतपाल अभी फरार है और उसे पकड़ने के लिए कई राज्यों की पुलिस काम कर रही है।वारिस पंजाब दे का चीफ अमृतपाल सिंह अलग देश खालिस्तान बनाने की तैयार में था। उसने खालिस्तान का नक्शा, करंसी और झंडा भी डिजाइन कर लिया था। ये खुलासे अमृतपाल के गनर गोरखा बाबा ने किए हैं।
अमृतपाल ने प्राइवेट आर्मी आनंदपुर खालसा फौज (AKF) के अलावा एक क्लोज प्रोटेक्शन टीम (CPT) भी बनाई थी। AKF के हर व्यक्ति को स्पेशल नंबर अलॉट किया गया था। पुलिस ने बताया कि उसने हथियारबंद संघर्ष शुरू करने की तैयारी कर ली थी। इसके लिए 2 वॉट्सऐप ग्रुप बनाए थे। आनंदपुर खालसा फौज वाले ग्रुप में लड़कों को उकसाया जाता था। दूसरे ग्रुप अमृतपाल टाइगर फोर्स में सिर्फ अमृतपाल के करीबी ही मेंबर थे।
पुलिस का कहना है कि अमृतपाल के गनर के मोबाइल से फायरिंग रेंज का एक वीडियो भी मिला है, जिसमें पूर्व फौजी हथियार चलाने की ट्रेनिंग देते दिख रहे हैं। यह फायरिंग रेंज अमृतपाल के गांव जल्लूपुर खेड़ा में बनाई गई थी। इसमें दिख रहा है कि अमृतपाल के साथ रहने वाले फायरिंग की प्रैक्टिस कर रहे हैं। पूरी खबर पढ़ें ...
अमृतपाल से जुड़ी भास्कर की ये खास खबरें भी पढ़ें...
1. अमृतपाल पंजाब से फिर हुआ फरार?:UP के मेरठ में मिली लोकेशन, उत्तराखंड भागने की आशंका 
खालिस्तान समर्थक वारिस पंजाब दे के चीफ अमृतपाल सिंह की 16वें दिन भी तलाश जारी है। इस बीच अमृतपाल की लेटेस्ट लोकेशन उत्तर प्रदेश के मेरठ के पास मिली है। अमृतपाल सिंह ने मेरठ के दौराला से ऑटो पकड़ा था। पुलिस ने ऑटो चालक अजय से घंटों पूछताछ की। पूरी खबर पढ़ें...
2. अलग हुए अमृतपाल और पपलप्रीत, होशियारपुर में पुलिस के घेरे के बाद अलग-अलग भागे
वारिस पंजाब दे के चीफ खालिस्तान समर्थक अमृतपाल सिंह के साथ साए की तरह चल रहा पपलप्रीत अब अलग हो चुका है। उसने अमृतपाल के भागने में अहम रोल अदा किया। पुलिस सूत्रों के मुताबिक होशियारपुर में पुलिस से घिर जाने के बाद दोनों एक-दूसरे से अलग हो चुके हैं पूरी खबर पढ़ें...
3.अमृतपाल का 28 घंटे में दूसरा वीडियो: बोला- भगोड़ा नहीं, बगावत काट रहा
वारिस पंजाब दे के चीफ और खालिस्तान प्रचारक अमृतपाल सिंह की तलाश 13वें दिन भी जारी है। अमृतपाल को ढूंढने के लिए होशियारपुर में सर्च ऑपरेशन चलाया जा रहा है। यहां उसे ड्रोन से तलाश किया जा रहा है। अमृतपाल उत्तराखंड से आने के बाद जालंधर में कपूरथला बॉर्डर के नजदीक एक डेरे में छुपा था पूरी खबर पढ़ें...